《送文介石学博归滇南》
清代·陆元辅

滇客频年赋《式微》，今朝才见理征衣。三江日月孤臣老，六诏风烟万里归。

山过碧鸡多戍鼓，星穷朱鸟近亲闱。好音为寄东来驿，莫道南天少雁飞。

作者简介：（1617—1691）江苏嘉定人，字翼王。明诸生。黄淳耀弟子。嘉定被清兵屠城时，避兵乡间，远走浙东，于危难中保存侯峒曾父子遗文。康熙间，被举鸿博。召试时故意多作规切语，使主持者不致献，因得罢去。有《续经籍考》、《十三经注疏类抄》等。朱彝尊《经义考》多取其说。